PATVIRTINTA

 Šiaulių lopšelio-darželio „Trys nykštukai“

 direktoriaus 2024 m. rugsėjo 2 d.

 įsakymu Nr. V-65 (1.3)

**ŠIAULIŲ LOPŠELIS-DARŽELIS „TRYS NYKŠTUKAI“**

**PEDAGOGŲ PRITRAUKIMO PLANAS**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Trys nykštukai“ (toliau – darželis) pedagogų pritraukimo planas (toliau – Planas) parengtas vadovaujantis Pedagogų pritraukimo į Šiaulių miesto švietimo įstaigas, perkvalifikavimo ir kvalifikacijos tobulinimo 2024–2026 programos (toliau – Programa), patvirtinta Šiaulių miesto savivaldybės tarybos 2024 m. rugsėjo 5 d. sprendimu Nr. T-342 „Dėl Pedagogų pritraukimo į Šiaulių miesto švietimo įstaigas, perkvalifikavimo ir kvalifikacijos tobulinimo 2024–2026 metais programos patvirtinimo“.
2. Plano paskirtis – pritraukti pedagogus į darželį, išsaugoti esamus pedagogus, nustatyti trūkstamų ikimokyklinio ir priešmokyklinio ugdymo mokytojų, pagalbos mokiniui specialistų (toliau – pedagogas) poreikį ir teikti duomenis Šiaulių miesto savivaldybei (toliau – Savivaldybė) numatyti perspektyvinius veiksmus.
3. Plano įgyvendinimo kryptys:

3.1. mokinių orientavimas į pedagogo profesiją;

3.2. pedagogų rengimas, perkvalifikavimas ir (ar) papildomo mokomojo dalyko specializacijos įgijimas;

3.3. pedagogų mentorystės skatinimas;

3.4. teigiamos viešosios nuomonės apie pedagogo profesiją formavimas.

**II SKYRIUS**

**PLANO ĮGYVENDINIMO TIKSLAS, UŽDAVINIAI**

4. Plano įgyvendinimo tikslas – užtikrinti pedagogų poreikio tenkinimą lopšelyje-darželyje.

5. Plano įgyvendinimo uždaviniai:

5.1. Vykdyti pedagogų poreikio stebėseną lopšelyje-darželyje.

5.2. Organizuoti pedagogų kvalifikacijos tobulinimą.

5.3. Populiarinti pedagogo profesiją.

5.4. Skatinti dirbančius pedagogus išsaugoti darbo vietą.

**III SKYRIUS**

**SITUACIJOS ANALIZĖ**

6. Darželio pedagogų amžiaus vidurkis – 43,12 metai. Darželyje dirba pedagogai: 25 proc., turintys mokytojo metodininko kvalifikaciją; 58 proc. – vyresniojo mokytojo kvalifikaciją; 17 proc. – mokytojo kvalifikaciją (iš jų 12 proc., kurių darbo stažas yra nuo 2 iki 5 metų). Darželyje dirba 12,5 proc. pensinio amžiaus pedagogų, kuriuos siekiama išsaugoti kaip savo srities profesionalus, telkiantis jų ilgametę ir profesionalią patirtį.

Darželyje vyrauja pedagogai, kurių amžiaus grupė yra 35–39 metai. Per artimiausius kelerius metus, įstaigoje galimai bus poreikis 4 ikimokyklinio ugdymo pedagogų. Darytina prielaida, kad po dešimties metų, bus patenkintas pedagogų poreikis įstaigoje.

**IV SKYRIUS**

**PLANO ĮGYVENDINIMO PRIEMONĖS**

|  |  |  |  |
| --- | --- | --- | --- |
| **Eil.nr.** | **Priemonė** | **Laikotarpis**  | **Atsakingas** |
| **1 uždavinys - vykdyti pedagogų poreikio stebėseną lopšelyje-darželyje.** |
| 1. | Analizuoti pedagogų poreikį įstaigoje. | Nuolat | Vadovai |
| **2 uždavinys - organizuoti pedagogų kvalifikacijos tobulinimą.** |
| 4. | Pagal galimybes finansuoti didesnę dalį kvalifikacijos tobulinimo išlaidų naujai pradėjusiam dirbti pedagogui. | Esant poreikiui | Vadovai |
|  | Sudaryti galimybę dirbančiam pedagogui studijuoti (derinti darbo grafiką, suteikti mokymosi atostogas ir kt. galimybes, kurias apibrėžia LR įstatymai). | Esant poreikiui | Vadovai |
| 5. | Teikti informaciją, dirbantiems pedagogams, apiekvalifikacijos tobulinimorenginius mieste, respublikoje | Nuolat | Vadovai |
|  | Perspektyviai dirbančius pedagogus, skatinti įgyti aukštesnę kvalifikacinę kategoriją – pagal poreikį atnaujinti mokytojų ir pagalbos mokiniui specialistų atestacijos programa. | Nuolat | Vadovai |
| **3 uždavinys - populiarinti pedagogo profesiją.** |
|  | Vykdyti SKU – priimti mokinius savanorystės, pilietiškumo ir profesinio orientavimo veikloms. | Nuolat | Direktoriau pavaduotojas ugdymui |
|  | Suteikti galimybę studentams atlikti pedagoginę praktiką darželyje. | Nuolat | Vadovai |
|  | Viešinti pedagogo profesiją konferencijose, metodinėse, atvirų durų dienose, seminaruose, kt. renginiuose. | Nuolat | Pedagogai |
|  | Aktyviai dalyvauti ir prisidėti prie Savivaldybės iniciatyvų bei kitų socialinių partnerių veiklos, rengiant ir įgyvendinat numatomas Programos priemones. | Nuolat | Vadovai |
| **4 uždavinys - skatinti dirbančius pedagogus išsaugoti darbo vietą.** |
|  | Esant galimybei, finansiškai paskatinti pedagogus už mentorystę, patirties dalijimąsi konferencijose, metodinėse, atvirų durų dienose ir kt. vadovaujantis darželio darbo apmokėjimo tvarka. | Nuolat | Direktorius |

**V SKYRIUS**

**PLANO ĮGYVENDINIMAS**

7. Planas įgyvendinamas pagal IV skyriuje pateiktas priemones.

8. Plano priemonių įgyvendinimą koordinuoja ir stebėseną vykdo darželio direktorius ir direktoriaus pavaduotoja ugdymui.

9. Atsižvelgiant į stebėsenos rezultatus, esant poreikiui, planas gali būti koreguojamas ar papildomas naujomis priemonėmis.

10. Planas skelbiamas darželio internetinėje svetainėje <https://www.trysnyktukai.lt>